**3 ЮНИ 2025 г.**

**Наказателно дело от общ характер №75/2025 година – 10:30 часа**

На 03.06.2025 година, състав на Плевенски окръжен съд разгледа наказателно дело №75/2025 година, образувано срещу четирима подсъдими Й.Г.Ц., М.Н.Д., Ц.М.Г. и И.В.Г. обвинени в това, че са участвали в организирана престъпна група от осем лица, създадена с користна цел, за да извършват в страната и чужбина, престъпления от раздел „Трафик на хора“.

Четиримата подсъдими са с мярка за неотклонение „Подписка“.

Съдебното заседание е насрочено като разпоредително.

Днес се е наложило делото да бъде отложено. Причина за това е починал адвокат на единия от подсъдимите. Съдът му е дал възможност за следващото съдебно заседание да упълномощи друг адвокат, който да го представлява в процеса. Делото е насрочено за 11.07.2025 година от 10:30 часа.

**Връзки с обществеността 3 юни 2025 г.**

**e-mail:** **os\_press@abv.bg**